El Consell de l'Associacionisme Cultural es va crear mitjançant l'Ordre CLT/336/2014, de 4 de novembre, com a òrgan consultiu del departament competent en matèria de cultura en relació amb la cultura popular, la dinamització sociocultural i l'associacionisme cultural.
Des de la seva creació, el Consell s'ha reunit amb regularitat per acomplir les funcions que té assignades, i ha participat activament en el disseny de les polítiques públiques relacionades amb l'associacionisme cultural.
Després d'aproximadament tres anys de funcionament, i com a conseqüència de la diversitat i la vitalitat de l'associacionisme cultural català, es fa necessària una modificació de l'article 4.3 de l'Ordre esmentada per tal d'adequar el conjunt de les vocalies a la realitat d'aquest sector cultural.
Aquesta modificació respon a la necessitat de poder donar cabuda a més entitats dins del Consell per augmentar-ne la representativitat, tant perquè es tracta d'entitats de nova creació com perquè pertanyen a àmbits de l'associacionisme cultural que no estaven previstos en la composició inicial del Consell i que ara s'hi inclouen.
En aquest sentit, s'hi afegeixen quatre noves vocalies, que ocuparan la Coordinadora de Balls de Diables Tradicionals de Catalunya, la Federació Catalana de Passions, l'Associació Agrupació de Penyes i Comissions Taurines de les Terres de l'Ebre i la Federació Catalana de Joc Tradicional.
També es creen dos nous àmbits, el de les festes tradicionals amb bous i el del joc tradicional, en els quals s'inclouen, respectivament, les noves entitats tercera i quarta.
Finalment, es considera oportú, seguint la línia de la normativa general en matèria d'òrgans col·legiats, eliminar la possibilitat que les persones que ocupen les vocalies puguin percebre indemnitzacions i drets d'assistència, atesa la naturalesa de les funcions de l'òrgan col·legiat.
D'acord amb el que disposen els articles 12.d i 22 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i l'article 39.3 de la Llei 13/2008, del 5 de novembre, de la presidència de la Generalitat i del Govern,
Modificació de l'article 4.3 de l'Ordre CLT/336/2014, de 4 de novembre, del Consell de l'Associacionisme Cultural
Es modifica l'article 4.3 de l'Ordre CLT/336/2014, de 4 de novembre, del Consell de l'Associacionisme Cultural, que queda redactat de la manera següent:
Les vocalies les exerceixen els representants de les associacions, federacions i confederacions següents:
a) Àmbit de la festa i l'artesania:
Associació Catalana de Puntaires.
Federació Catalana d'Entitats Catifaires.
Federació Catalana de Pessebristes.
Federació Catalana dels Tres Tombs.
b) Àmbit de l'ateneisme cultural:
Associació Cultural XarxAteneu.
Federació d'Ateneus de Catalunya.
c) Àmbit dels castellers i falcons:
Coordinadora de Colles Castelleres de Catalunya.
Federació de Colles de Falcons de Catalunya.
d) Àmbit dels centres d'estudis:
Coordinadora de Centres d'Estudis de Parla Catalana.
Confederació Ens de l'Associacionisme Cultural Català.
Federació Corals Joves de Catalunya.
Federació Catalana d'Entitats Corals.
Federació Catalana de Pueri Cantores.
Federació Secretariat de Corals Infantils de Catalunya.
Federació Catalana de Societats Musicals.
Associació Agrupament d'Esbarts Dansaires.
Associació Coordinadora de Ball de Bastons de Catalunya.
Confederació Sardanista de Catalunya.
Federació Institució Obra del Ballet Popular.
Federació Unió de Colles Sardanistes de Catalunya.
Agrupació de Colles del Ball de Gitanes del Vallès.
h) Àmbit dels diables, bestiari i trabucaires:
Federació de Diables i Dimonis de Catalunya.
Associació, Coordinadora de Trabucaires de Catalunya.
Federació Agrupació del Bestiari Festiu i Popular de Catalunya.
Federació Agrupació de Colles de Geganters de Catalunya.
Associació Coordinadora de Pessebres Vivents de Catalunya.
Coordinadora de Pastorets de Catalunya.
Federació de Grups Amateurs de Teatre de Catalunya.
Federació Catalana de Passions.
k) Àmbit del cinema i la fotografia:
Federació Catalana de Cineclubs.
Federació Catalana de Fotografia.
l) Àmbit de festes tradicionals amb bous:
Associació Agrupació de Penyes i Comissions Taurines de les Terres de l'Ebre.
Federació Catalana de Joc Tradicional."
Es deroga l'article 13 de l'Ordre CLT/336/2014, de 4 de novembre, del Consell de l'Associacionisme Cultural.